**ELŐTERJESZTÉS**

Tiszavasvári Város Önkormányzata Képviselő-testületének

2018. július 26-án

tartandó ülésére

Az előterjesztés tárgya: **Tiszavasvári Város Önkormányzata Helyi Esélyegyenlőségi**

**Programjának elfogadásáról**

Iktatószám: 1403-14/2018

Melléklet: Helyi Esélyegyenlőségi Program

A napirend előterjesztője: Sipos Ibolya alpolgármester

Az előterjesztést készítette: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. |
| Szociális és Humán Bizottság | SZMSZ 5. sz. melléklet 1.11. |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés:

…………………………………………………………………………………………………...…………………………………………………………………………………………………...

Tiszavasvári, 2018. július 18.

**Fenyvesi-Nagy Emese**

témafelelős

**Tiszavasvári Város POLGÁRMESTERÉTŐL**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Fenyvesi-Nagy Emese

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Helyi Esélyegyenlőségi Programjának elfogadásáról**

**Tisztelt Képviselő-testület!**

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) 31. § (1) bekezdése alapján a község, a város és a főváros kerületeinek önkormányzata (továbbiakban: települési önkormányzat) ötévente 5 évre szóló helyi esélyegyenlőségi programot fogad el.

Tiszavasvári Város Képviselő-testülete a 197/2013. (VII. 25.) számú határozatával fogadta el Tiszavasvári Város Önkormányzata 2013-2018. évi Helyi Esélyegyenlőségi Programját amely 2018. június 30. volt érvényben valamint a 185/2015 (VII.30.) és a 194/2017. (VII.27.) Kt. számú határozatok alapján a Helyi Esélyegyenlőségi Program felülvizsgálatait.

Az Ebktv. 31. § (2) bekezdése alapján a helyi esélyegyenlőségi programban helyzetelemzést kell készíteni a hátrányos helyzetű társadalmi csoportok - különös tekintettel a nők, a mélyszegénységben élők, romák, a fogyatékkal élő személyek, valamint a gyermekek és idősek csoportjára - oktatási, lakhatási, foglalkoztatási, egészségügyi és szociális helyzetéről, illetve a helyzetelemzésen alapuló intézkedési tervben meg kell határozni a helyzetelemzés során feltárt problémák komplex kezelése érdekében szükséges intézkedéseket.

Az Ebktv. 31. § (6) a települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha az e törvény rendelkezéseinek megfelelő, hatályos helyi esélyegyenlőségi programmal rendelkezik.

A helyi esélyegyenlőségi programot a települési önkormányzati köztisztviselők vagy közalkalmazottak készítik el. A helyi esélyegyenlőségi program elkészítésében résztvevők képzését végző szerv a Szociális és Gyermekvédelmi Főigazgatóság.

A Szociális és Gyermekvédelmi Főigazgatóság rendelkezésünkre bocsátott egy sablont, amelynek célja, hogy az Önkormányzat szakmailag megalapozott, jogszabályokhoz igazodó helyzetelemzést, felülvizsgálatot tudjon készíteni az esélyegyenlőség területén.

A helyi esélyegyenlőségi program helyzetelemzésből és intézkedési tervből áll. A helyzetelemzésben, és intézkedési terveknél előfordulnak átfedések, ismétlések az egyes célcsoportok között. Ennek oka, hogy Szociális és Gyermekvédelmi Főigazgatóság mentorai azt tanácsolták, hogy az olyan adatot, tényt, ami több célcsoportot is érint, mindegyik célcsoportban célszerű feltüntetni.

A helyzetelemzés elkészítése során felhasználtuk az Országos Területfejlesztési és Területrendezési Információs Rendszer (TeiR), a Központi Statisztikai Hivatal adatait, valamint a helyi szinten rendelkezésre álló (önkormányzati adatok, az önkormányzat által fenntartott intézmények adatai) adatokat, nyilvántartásokat.

A Helyi Esélyegyenlőségi Program készítése során áttekintettük az Önkormányzat stratégiáit, fejlesztési terveit, koncepcióit, és gondoskodtunk a Helyi Esélyegyenlőségi Program és azok összhangjának megteremtéséről.

A fentiek alapján kérem a Tisztelt Képviselő-testületet, hogy az előterjesztést megtárgyalni, és a mellékelt határozat-tervezetet elfogadni szíveskedjen.

Tiszavasvári, 2018. július 18.

**Sipos Ibolya**

**általános helyettesítésre megbízott alpolgármester**

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2018. (VII.26.) Kt. számú**

**határozata**

**Tiszavasvári Város Önkormányzata Helyi Esélyegyenlőségi Programjának elfogadásáról**

Tiszavasvári Város Önkormányzata Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvény 31.§ alapján az alábbi határozatot hozza:

1. A határozat melléklete szerinti tartalommal dönt Tiszavasvári Város Önkormányzata **Helyi Esélyegyenlőségi Programjának (HEP) elfogadásáról 2018-2023-ig tartó időtartamra.** Megállapítja, hogy a programban rögzített intézkedési tervek tekintetében, ahol az önkormányzat van partnerként, vagy résztvevőként, vagy felelősként megjelölve azon az önkormányzat képviseletében Tiszavasvári Város mindenkori polgármesterét kell érteni.
2. HEP Fórumot hoz létre a programban foglaltak végrehajtásának ellenőrzésére a programban részletezettek szerint.
3. Felkéri az alpolgármestert, hogy gondoskodjon a HEP végrehajtásában tevékenyen közreműködő résztvevők, partnerek felelősök által a HEP aláírásáról.
4. Felkéri az alpolgármestert, hogy határidőben gondoskodjon a HEP Szociális és Gyermekvédelmi Főigazgatóság részére történő eljuttatásáról, amely az honlapján közzéteszi. Felkéri továbbá, hogy gondoskodjon a HEP helyben szokásos módon történő közzétételéről, azaz kifüggesztéséről az önkormányzati hirdetőtáblán, valamint közzétételéről az önkormányzat honlapján.

**Határidő:** azonnal  **Felelős:** Sipos Ibolya általános

helyettesítésre megbízott

alpolgármester